জাতিসংঘের নিরাপত্তা পরিষদের সকল সদস্য দেশের প্রতিনিধির সমন্বয়ে একটি প্রতিনিধিদল রোহিঙ্গা সমস্যা সামাধানের প্রচেষ্টায় এপ্রিলের (২০১৮) ২৮ তারিখ থেকে ২ দিন বাংলাদেশ এবং ২ দিন মিয়ানমার সফর করে ফিরে গেছেন। ইতিমধ্যে ঢাকায় ও.আই.সির. পররাষ্ট্র মন্ত্রীদের সম্মেলন ও অনুষ্ঠিত হয়েছে। সেখানেও রোহিঙ্গাদের ইস্যু প্রাধান্য পেয়েছে। এরই মধ্যে আমেরিকার প্রেসিডেন্ট ডোনাল্ড ট্রাম্প রোহিঙ্গা সমস্যার উপর আলোকপাত করে আমাদের প্রধানমন্ত্রী শেখ হাসিনার কাছে একটি গুরুত্বপূর্ণ চিঠি লিখেছেন। ইতিমধ্যেই বিশে^র মানবতাবাদী সংস্থাগুলি মিয়ানমারের বিরুদ্ধে আন্তর্জাতিক ক্রিমিনাল আদালতে মিয়ানমার সেনাবাহিনীর বিরুদ্ধে অভিযোগ দায়ের করার জন্য ব্যাপক বিশ^জনমত গড়ে তুলেছেন। এত সবের পরও মিয়ানমারের সেনাপ্রধান নিরাপত্তা পরিষদের প্রতিনিধিদের সাথে আলোচনায় যে ঔদ্ধত্যপূর্ণ বক্তব্য দিয়েছেন তা হতাশাজনক, অমানবিক এবং দৃষ্টান্তপূর্ণ।